- Մահվան 10 դեպքերից Համլետ Թադեւոսյանի մահը համարում եմ բացահայտված, ինչպես նաեւ` Տիգրան Աբգարյանինը եւ «Չերյոմուխա 7»-ով կատարված 3 սպանությունները: Այսինքն` 10 սպանություններից 5-ը կարելի է բացահայտված համարել, մնում է միայն իրավական ձեւակերպումներ տալ: Իսկ եթե իշխանությունը ուժով պահելու անհրաժեշտություն առաջանա, եւ վերջինս չունենա որեւէ արտաքին աջակցություն, ինքը կարող է շատ հանգիստ ուժ կիրառել: Հիմա դա ավելի մատչելի է, որովհետեւ այլեւս չկա այն խոչընդոտը, որ կար Ռոբերտ Քոչարյանի ժամանակ, այն է՝ արտակարգ դրություն հայտարարելու դեպքում բանակի ուժերի ներգրավումը: Հիմա այդ խնդիրն իշխանությունը լուծել է` օրենքի մեջ համապատասխան փոփոխություն մտցրելու միջոցով: Այնպես որ, այժմ օրենքը թույլ է տալիս ըստ անհրաժեշտության բանակն օգտագործել ներքաղաքական զարգացումներում: Ինչպես ասում են` «մեռնեմ օրենքին»: